**ПРЕСКОНФЕРЕНЦИЯ ПО ПРОЕКТ „ШАНС ЗА НАШИТЕ ДЕЦА“**

На 20.07.2016г. от 11.00 часа в Заседателната зала на Община Хасково се проведе пресконференция по проект BG05M9OP001-2.004-0049 „Шанс за нашите деца“, финансиран по ОП „Развитие на човешките ресурси“ 2014-2020, приоритетна ос 2 „Намаляване на бедността и насърчаване на социалното включване“, процедура BG05M9OP001-2.004 „Услуги за ранно детско развитие“.

На Пресконференцията присъстваха г-жа Милена Трендафилова- Зам.кмет на Община Хасково, г-жа Златка Караджова –Директор на Дирекция ХДОН в Община Хасково, г-жа Надежда Иванова- директор Дирекция ЕНППЕ в Община Хасково, г-жа Теодора Пехливанова- началник отдел ЕНПП, Десислава Стоянова- главен експерт „социални дейности“, г-жа Петя Ангелова- Директор ДСП, д-р Соня Димитрова- Директор РЗИ, г-жа Кристина Куличева- Директор ПУИ“П.Берон“, г-жа Николета Колева- старши експерт „Закрила на детето“ в РДСП-Хасково,г-жа Румяна Бялкова- главен експерт в Отдел „Закрила на детето“в ДСП-Хасково, г-жа Дарина Станчева- старши експерт в РИО-Хасково, представители на местни и национални медии – вестник „Хасковска Марица“, Телевизия Е-TV, БТА, информационните сайтове Хасково Нет и Хасково Инфо, Дарик и др.

Пресконференцията бе открита от ръководителя на проекта, г-жа Емилия Стефанова- началник отдел „Здравеопазване и социални дейности“ в Община Хасково.

Представена бе информация във връзка с финансирането, общата стойност, целевите групи и целите на проекта. Бяха посочени и отделните дейности по проекта.

**Период на изпълнение на проекта:** 26 месеца.

30 юни 2016 г. - 30 август 2018 г.

**Обща стойност:** 588 567,00 лв.,

**Европейско финансиране:** 500 281,95 лв.

**Национално съфинансиране:** 88 285,05 лв.

**Главна цел:** Превенция на социалното изключване, намаляване на бедността сред децата, чрез предоставяне на услуги за ранно детско развитие, и чрез продължаване и усъвършенстване дейността на Общностен център, създаден по Проект за социално включване, предоставящ интегрирани услуги за ранно детско развитие, насочени към деца до 7 годишна възраст от уязвими групи, включително деца с увреждания и техните семейства, както и бъдещи родители в община Хасково.

**Специфични цели:**

1. Предоставяне на подкрепа на деца в ранна детска възраст и техните семейства за подобряване достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализирани институции;
2. Ограничаване предаването на бедността между поколенията, чрез подобряване на готовността на децата за включване в образователната система и подкрепата за формиране на родителски умения сред уязвимите групи родители;
3. Създаване на мрежа за интегрирани услуги за ранно детско развитие.

**Дейности по проекта:**

1. Организация и управление на проекта;
2. Информиране и публичност;
3. Индивидуална и групова работа с деца и родители, включително и с деца и родители, които не са от уязвими групи, с цел посещаване на детска градина;
4. Индивидуална педагогическа подкрепа за деца с увреждания;
5. Допълнителна педагогическа подготовка за повишаване на училищната готовност на децата за равен старт в училище;
6. Ранна интервенция на уврежданията, пряка работа с децата с увреждания и техните семейства, включително рехабилитация и дейности по консултиране, обучение, мобилна работа с детето в неговия дом;
7. Подобряване достъпа до здравеопазване и промоция на здравето, чрез подкрепа за осигуряване на здравна детска консултация и дейности по превенция на заболяванията;
8. Предоставяне на психологическа подкрепа и консултиране на бъдещи и настоящи родители за формиране и развитие на родителски умения;
9. Семейно консултиране и подкрепа, включително работа с родителите и децата, дейности за семейно планиране, индивидуална работа;
10. Управление и функциониране на услугите обединени в „Общностен център за подкрепа на деца и родители“

**Целеви групи по проекта:** деца на възраст от 0 до 7 години и техните родители, както и бъдещи родители от рискови групи.

Основни целеви групи деца в риск (от 0 до 7 г.) са:

* Деца от уязвими етнически групи, в частност ромската общност;
* Деца, чиито родители са безработни;
* Деца, чиито родители получават социални помощи;
* Деца без личен лекар, или чийто личен лекар не е педиатър;
* Деца, чиито родители не са здравно осигурени;
* Деца, не посещаващи детска градина или не ползващи друг тип услуга за грижа за деца;
* Деца, за които родителите не полагат достатъчна грижа;
* Деца с увреждания;
* Деца със здравословни проблеми.

Основни целеви групи родители (на деца от 0 до 7 г.) са:

* Родители от уязвими етнически групи, в частност ромската общност;
* Родители, получаващи социални помощи;
* Безработни родители;
* Родители на 3 и повече деца;
* Самотни родители;
* Бъдещи родители от уязвими групи;
* Родители (най-вече майки) в рискова възраст;
* Родители без или с ниско образование;
* Родители, живеещи в лоши жилищни условия;
* Родители, които не полагат достатъчна грижа за децата си (регистрирани в полицията и Дирекции „Социално подпомагане“ на АСП);
* Родители на деца с увреждания;
* Родители на деца със здравословни проблеми;
* Здравно неосигурени родители;
* Родители на деца във висок риск (забавяне в развитието и др.).

**Ръководителят на проекта г-жа Стефанова съобщи, че от днес 20.07.2016г. започва прием на документи за подбор на персонал по проект “Шанс за нашите деца“ в две направление:**

**І. Лица свързани с функционирането и управлението на услугите в „Общностен център за подкрепа на деца и родители“:**

Ръководител на центъра – 1бр.

Счетоводител/касиер/домакин – 1бр.

Шофьор – 1бр.

Хигиенист – 1бр.

**Място и срок за подаване на документите:**

Документите се подават лично на следния адрес:

гр. Хасково пл. „Общински“ №1, ет.3 ст. 309, всеки работен ден от 9,00 ч. до 12,00 часа и от 13,00 до 17,00 часа до 10.08.2016г.

**ІІ. Лица свързани с предоставянето на услугите в „Общностен център за подкрепа на деца и родители“:**

Специален педагог – 1 бр.

Педагог – 1бр.

Помощник възпитател (медиатор ) – 1 бр.

Медиатор – 4 бр.

Лекар-педиатър – 2бр.

Социален работник – 3бр.

Логопед – 1 бр.

Рехабилитатор – 1бр.

Психолог – 2бр.

Медицинска сестра – 2 бр.

Стоматолог – 1 бр.

Лекар-гинеколог – 1 бр.

Акушерка – 1 бр.

Юрист – 1бр.

**Място и срок за подаване на документите:**

Документите се подават лично на следния адрес:

гр. Хасково пл. „Общински“ №1, ет.3 ст. 309, всеки работен ден от 9,00 ч. до 12,00 часа и от 13,00 до 17,00 часа до 17.08.2016г.

Образците на изискващите се документи, ще бъдат налични и в електронен вариант на www.haskovo.bg , секция „Обяви и съобщения“, подсекция „Други обяви и съобщения“.